ໃນວັນທີ 5 ຕຸລາ 2017 ນີ້. ຢູ່ທີ່ສະໂມສອນກອງບັນຊາ ການທະຫານແຂວງສະຫວັນ ນະເຂດ ໄດ້ປະກາດການຈັດຕັ້ງ ຫົວໜ້າຫ້ອງການກຳມະການ ປກຊ-ປກສ ແຂວງ ໂດຍການ ເປັນປະທານຂອງ ທ່ານ ພົນໂທ ວິໄລ ຫຼ້າຄຳຟອງ ເລຂາທິການ ສູນກາງພັກ, ຄະນະກຳມະການ ປກຊ-ປກສ ສູນກາງ, ຮອງລັດ ຖະມົນຕີກະຊວງປ້ອງກັນປະ ເທດ ຫົວໜ້າກົມໃຫຍ່ການເມືອງ ກອງທັບ ເປັນກຽດເຂົ້າຮ່ວມ ໂດຍທ່ານ ສັນຕິພາບ ພົມວິຫານ ກຳມະການສູນກາງພັກ-ເລຂາພັກແຂວງເຈົ້າແຂວງສະຫັວນ ນະເຂດ.
ມີຄະນະພັກ-ຄະນະ ກອງບັນຊາການທະຫານແຂວງ ພະແນກການຈາກອົງການ 5 ຫ້ອງ, ກົມກອງອ້ອມຂ້າງ ແລະ ແຂກຖືກເຊີນເຂົ້າຮ່ວມ.
ໃນພິທີ ທ່ານພົນຈັດຕະວາ ບົວວັນ ເພງບຸນທັນ ຄະນະປະ ຈຳພັກແຂວງ ເລຂາຄະນະພັກ ຫົວໜ້າການທະຫານກອງບັນ ຊາການທະຫານແຂວງສະຫັວນ ນະເຂດ. ໄດ້ຂຶ້ນຜ່ານຂໍ້ຕົກລົງ ຂອງກະຊວງປ້ອງກັນປະເທດ ວ່າດ້ວຍການປະກາດການປັບ ປຸງການຈັດຕັ້ງຂັ້ນຫົວໜ້າຫ້ອງ ການຂັ້ນແຂວງ ໂດຍໄດ້ປະກາດ ເອົາ ພັນເອກ ອິນໂຮມ ຈັນສີນາ ເປັນຫົວໜ້າຫ້ອງການກຳມະ ການ ປກຊ-ປກສ ແຂວງ ແລະ ປະກາດ ພັນໂທ ບຸນມາ ສອນໄຊຍະວົງ ຫົວໜ້າກຳມະການຫ້ອງ ການ ປກຊ-ປກສ ແຂວງພັກຜ່ອນລໍຖ້າຮັບບຳນານ. ໃນນັ້ນ ພົນຈັດຕະວາ ສະຫວ່າງໄຊ ສິນ ນະວົງ ຫົວໜ້າກົມນະໂຍບາຍ ກອງທັບກໍໄດ້ຂຶ້ນຜ່ານຂໍ້ຕົກລົງ ຂອງລັດຖະມົນຕີກະຊວງປ້ອງ ກັນປະເທດ ວ່າດ້ວຍການມອບ ຫຼຽນພິລາດອາດຫານຊັ້ນ II, ຊັ້ນ III ໃຫ້ຄະນະການນຳແຂວງ, ການນຳກອງບັນຊາການທະ ຫານແຂວງ, ບຸກຄົນ ແລະ 2 ກົມກອງທີ່ມີຜົນງານດີເດັ່ນໃນ ວຽກປ້ອງກັນຊາດ-ປ້ອງກັນ ຄວາມສະຫງົບໃນໄລຍະຜ່ານ ມາ. ໃຫ້ກຽດປະດັບຫຼຽນພິລາດ ອາດຫານຊັ້ນ II ໃຫ້ຄະນະການ ນຳ ແລະ ກົມກອງລວມໝູ່ແມ່ນ ພົນໂທ ວິໄລ ຫຼ້າຄຳຟອງ ແລະ ເປັນກຽດຂຶ້ນມອບຫຼຽນພິລາດ ອາດຫານຊັ້ນ III ໂດຍແມ່ນທ່ານ ສັນຕິພາບ ພົມວິຫານ ເຊິ່ງທັງ ສອງທ່ານໄດ້ຜັດປ່ຽນກັນຂຶ້ນ ມອບຢ່າງສົມກຽດ.
ທ່ານ ພົນໂທ ວິໄລ ຫຼ້າຄຳຟອງ ໄດ້ໂອ້ລົມພ້ອມທັງກ່າວຄຳຍ້ອງ ຍໍຊົມເຊີຍຕໍ່ຜູ້ທີ່ມີຜົນງານດີເດັ່ນ ໃນຄັ້ງນີ້. ໃນນັ້ນຍັງໄດ້ເນັ້ນໜັກ ໃຫ້ເອົາໃຈໃສ່ວຽກງານຮາກ ຖານການເມືອງນຳພາແນວຄິດ ກັບປະຊາຊົນບັນດາເຜົ່າເພື່ອ ພ້ອມກັນແກ້ໄຂຊີວິດການເປັນ ຢູ່ຂອງປະຊາຊົນໃຫ້ດີຂຶ້ນເປັນ ກ້າວໆ. ປັບປຸງກໍ່ສ້າງກຳລັງ ປກຊ-ປກສ ໃຫ້ມີຄຸນະພາບໜັກ ແໜ້ນເຂັ້ມແຂງເພີ່ມຂຶ້ນໄປ ເລື້ອຍໆ ແລະ ພ້ອມກັນແກ້ໄຂ ປາກົດການຫຍໍ້ທໍ້ຍົກສູງສະຕິ ລະວັງຕົວຕໍ່ເລ້ລ່ຽມຂອງກຸ່ມກໍ່ ຄວາມບໍ່ສະຫງົບໃຫ້ໝົດໄປໃນ ຂອບເຂດຕົນຮັບຜິດຊອບໄດ້ 100%.
+ ໂດຍ: ຄຳໃສ